Aalborg Stiftstidende, 1842-09-20
Fædrelandet. Kjøbenhavn, den 17de Septbr. 7 Det til den i Vestindien forulykkede Brig "Allart, hørende Mandskab er, i Forbindelse med den Næstcommanderende, Lieutenant Kobke, i Søndags ankommen hertil paa en Vestfarer. Allerede i Torsdags afholdtes der Krigsret i Sagen, og man kan altsaa snart erholde nærmere Oplysning om dette fortrinlige Skibs Stranding paa et Sted, som er saa nøie afsat paa Korterne 1 Aarhuus, den 19de Septbr. Siden Oprettelsen af en Sagførerforening for Aarhuus Stift den 16de April dette Aar er Følgende til denne Plans videre Forfølgning passeret. J Viborg mødte den 13de Juni de Flere af de i Jylland (Aalborg Stift undtaget, valgte Repræsentanter hvilke vedtoge, at en Sagførerforening oprettes for Danmark, med en aarlig Repræsentantforsamling i Aarhuus, at Foreningens Øiemeed er, at bevirke Forbedring af Retsforfatningen og Retstilstanden, navnligen af Retspleien, i enhver Henseende, at et Udkast til Love skulde forelægges ved et Møde i Aarhuus den 8de Septbr., hvorved ogsaa Østifternes Repræsentanter skulde indfinde sig; og at de jydske Repræsentanter vilde til forestaaende Stænderforsamling i Viborg indgive Andragender om Adgang for Procuratorer til at møde i Forligelsescommissionerne og Politi retterne, samt om Overpolitiretternes Ophævelse. Modet her i Aarhuus den 8de d. M. bivaanedes af saa faa Medlemmer – navnligen udeblev alle Østifternes Repræsentanter –, at Hovedhensigten med det ei blev opnaaet. Beslutningerne vare: 1) Et forelagt Udkast til Statuter for Foreningen blev omredigeret, hvorhos bestemtes, at det skal trykkes som Udkast og omdeles til samtlige Procuratorer i Danmark, tilligemed et ligeledes trykt Brev, hvori indbydes til at tiltræde Foreningen og virke for dens Tarv navnligen ved at indlevere Afhandlinger, Afskrifter af interessante Domme og andre Retsforhandlinger. 2) En Generalforsamling afholdes aarlig, første Gang i Aarhuus i Sommeren 1843, paa den Dag, som nærmere vorder bestemt og 3 Uger forud bekjendtgjort i Berlingske Tidende og samtlige Stiftsaviser. Jndtil denne Forsamling har valgt en Bestyrelse, udgjør det nuværende Repræsentantskab Foreningens Direction. Til Formand og Secretair i Samme blev valgt Landsoverretsprocurator Jespersen. 3) Under Navn af "Juridisk Maanedsskrift, udgives, paa Foreningens Forlag, fra 1ste Januar 1843 et Udvalg af Viborg Landsoverretsdomme i civile og criminelle Sager, med tilhørende Høiesteretsdomme, i 2 Afdelinger: den Ene for nyere Domme fra Aarets Begyndelse 1842 og fremdeles, saa hurtigt de blive afsagte, og den Anden for ældre Domme, i strængere Udvalg, fra det Tidspunct, hvor Meddelelsen i Profesfor Algreen-Ussings "Juridisk Bibliothek ophører. Fremdeles optages deri interessante Underretsdomme og andre Retsforhandlinger, juridiske Afhandlinger og hvad der angaaer Sagførerforeningen, m. m. Procurator Jespersen paatog sig Udvalget af Overretsdommene og at besørge Afskrifter af disse. Redactionen overdroges til Procurator Olsen, som, i Haab om vider Understøttelse med Materialier, og under Betingelse, at Erstatning af Trykningsomkostninger og andre virkelige Udgiften sikkres ham, paatog sig Redactionen for 1/2 Aar, nemlig indtil ovenmeldte første Generalforsamling er afholdt. Det vedtoges, at de maanedlige Hefter skulle udgjore 4 a 6 Ark. og at Prisen indtil videre bliver 8 Skill. pr. Ark. Tryknings- og Forhandlingsvilkaarene afgjør Directionen, der betragtes som Udgiver.